type: header

title: Hamilcar

wing: latin

grain: passage

license: CC BY 4.0 (estate-derived fields); included text keeps its per-record source license

attribution_rule: Reuse requires the attribution line above (CC BY 4.0). Text records carry their own license_id; only open-display licenses appear in this file.

licensed_material_note: Licensed lexica and citation-only authorities are excluded from bulk dumps by construction — cite the authority, never reprint it.

source: production D1


type: passage

text: Hamilcar, Hannibalis filius, cognomine Barca, Karthaginiensis, primo Poenico bello, sed temporibus extremis, admodum adulescentulus in Sicilia praeesse coepit exercitui. cum ante eius adventum et mari et terra male res gererentur Karthaginiensium, ipse ubi affuit, numquam hosti cessit neque locum nocendi dedit, saepeque e contrario occasione data lacessivit semperque superior discessit. quo facto, cum paene omnia in Sicilia Poeni amisissent, ille Erycem sic defendit, ut bellum eo loco gestum non videretur. interim Karthaginienses classe apud insulas Aegates a Lutatio, consule Romanorum, superati statuerunt belli facere finem eamque rem arbitrio permiserunt Hamilcaris. ille etsi flagrabat bellandi cupiditate, tamen paci serviundum putavit, quod patriam exhaustam sumptibus diutius calamitates belli ferre non posse intellegebat, sed ita ut statim mente agitaret, si paulum modo res essent refectae, bellum renovare Romanosque armis persequi, donicum aut virtute vicissent aut victi manus dedissent. hoc consilio pacem conciliavit, in quo tanta fuit ferocia, cum Catulus negaret bellum compositurum, nisi ille cum suis, qui Erycem tenerent, armis relictis Sicilia decederent, ut succumbente patria ipse periturum se potius dixerit, quam cum tanto flagitio domum rediret: non enim suae esse virtutis arma a patria accepta adversus hostes adversariis tradere. huius pertinaciae cessit Catulus.

lemmas: hamilcar hannibal filius cognomen barce carthaginiensis primus punicus bellum sed tempus exter admodum adulescentulus in sicilia praesum coepio exercitus cum ante is advenio et mare et terra malus res gero carthaginiensis ipse ubi adsum numquam hostis cedo neque locus noceo do saepis e contrarius occasio do lacesso semper superus discedo quo facio cum paene omnis in sicilia poenus amitto ille erycem sic defendo ut bellum is locus gero non video interim carthaginiensis classis apud insula aegates ab lutatius consul romanus supero statuo bellum facio finis eo res arbitrium permitto hamilcaris ille etsi flagro bellor cupiditas tamen pax servio puto qui patria exhaurio sumptus diu calamitas bellum fero non possum intellego sed ita ut statim mens agito si paulus modo res sum reficio bellum renovaris romanus arma persequor donicum aut virtus vinco aut vinco manus do hic consilium pax concilio in quo tantus sum ferocia cum catulus nego bellum compono nisi ille cum suus qui erycem teneo arma relinquo sicilia decedo ut succumbo patria ipse pereo sui potis dico quam cum tantus flagitium domus redeo non enim suus sum virtus arma ab patria accipio adverro hostis adversarius trado hic pertinacia cedo catulus


text: At ille ut Karthaginem venit, multo aliter ac sperarat rem publicam se habentem cognovit. namque diuturnitate externi mali tantum exarsit intestinum bellum, ut numquam in pari periculo fuerit Karthago nisi cum deleta est. primo mercennarii milites, quibus adversus Romanos usi erant, desciverunt, quorum numerus erat viginti milium. ii totam abalienarunt Africam, ipsam Karthaginem oppugnarunt. quibus malis adeo sunt Poeni perterriti, ut etiam auxilia ab Romanis petierint; eaque impetrarunt. sed extremo, cum prope iam ad desperationem pervenissent, Hamilcarem imperatorem fecerunt. is non solum hostes a muris Karthaginis removit, cum amplius centum milia facta essent armatorum, sed etiam eo compulit, ut locorum angustiis clausi plures fame quam ferro interirent. omnia oppida abalienata, in eis Uticam atque Hipponem, valentissima totius Africae, restituit patriae. neque eo fuit contentus, sed etiam fines imperii propagavit, tota Africa tantum otium reddidit, ut nullum in ea bellum videretur multis annis fuisse.

lemmas: at ille ut karthago venio multus aliter atque spero res publicus sui habeo cognosco namque diuturnitas externus malus tantus exardeo intestinus bellum ut numquam in par periculum sum carthago nisi cum deleo sum primus mercenarius miles qui adverro romanus utor sum descio qui numerus sum viginti mille is totus abalieno africa ipse karthago oppugno qui malus adeo sum poenus perterreo ut etiam auxilium ab romanus peto is impetro sed exter cum prope iam ad desperatio pervenio hamilcaris imperator facio is non solus hostis ab murus karthago removeo cum amplus centum mille facio sum armator sed etiam is compello ut locus angustia claudo multus fames quam ferrum intereo omnis oppidum abalieno in is utica atque hippo valeo totus africa restituo patria neque is sum contineo sed etiam finis imperium propago totus africanus tantus otium reddo ut nullus in is bellum video multus annus sum


text: Rebus his ex sententia peractis fidenti animo atque infesto Romanis, quo facilius causam bellandi reperiret, effecit ut imperator cum exercitu in Hispaniam mitteretur, eoque secum duxit filium Hannibalem annorum novem. erat praeterea cum eo adulescens illustris, formosus, Hasdrubal, quem nonnulli diligi turpius, quam par erat, ab Hamilcare loquebantur (non enim maledici tanto viro deesse poterant). quo factum est ut a praefecto morum Hasdrubal cum eo vetaretur esse. huic ille filiam suam in matrimonium dedit, quod moribus eorum non poterat interdici socero genero. de hoc ideo mentionem fecimus, quod Hamilcare occiso ille exercitui praefuit resque magnas gessit et princeps largitione vetustos pervertit mores Karthaginiensium eiusdemque post mortem Hannibal ab exercitu accepit imperium.

lemmas: res hic ex sententia perago fido animus atque infesto romanus quo facilis causa bellor reperio efficio ut imperator cum exercitus in hispania mitto eo sui duco filius hannibal annus novo sum praeterea cum is adulescens illustris formosus hasdrubal qui nonnullus diligo turpis quam par sum ab hamilcaris loquor non enim maledico tantus vir desum possum quo facio sum ut ab praeficio mos hasdrubal cum is veto sum hic ille filia suus in matrimonium do qui mos is non possum interdico socer gener de hic ideo mentio facio qui hamilcaris occido ille exercitus praesum reor magnus gero et princeps largitio vetustus perverto mos carthaginiensis idem post mors hannibal ab exercitus accipio imperium


text: At Hamilcar, posteaquam mare transiit in Hispaniamque venit, magnas res secunda gessit fortuna: maximas bellicosissimasque gentes subegit, equis, armis, viris, pecunia totam locupletavit Africam. hic cum in Italiam bellum inferre meditaretur, nono anno postquam in Hispaniam venerat, in proelio pugnans adversus Vettones occisus est. huius perpetuum odium erga Romanos maxime concitasse videtur secundum bellum Poenicum. namque Hannibal, filius eius, assiduis patris obtestationibus eo est perductus, ut interire quam Romanos non experiri mallet.

lemmas: at hamilcar posteaquam mare transeo in hispania venio magnus res secundus gero fortuna magnus bellicosus gens subigo equus arma vis pecunia totus locupleto africa hic cum in italia bellum infero meditor nonus annus postquam in hispania venio in proelium pugno adverro vectones occido sum hic perpetuus odium erga romanus magnus concito video secundus bellum punicus namque hannibal filius is assiduus pater obtestatio is sum perduco ut intereo quam romanus non experior malo